Ds Faani Engelbrecht, leraar by NG Goodwood skryf: Vir die afgelope paar jaar al is KidsXpress die eerste plek waarheen ek gaan wanneer ek enige nuwe materiaal soek vir ons kinderbediening. En soos altyd, staan die materiaal van Kersfees- en Paasfees-hande nie net op stewige teologiese voete nie, dit is propvol praktiese wenke en kraakvars, nuwe idees vir lekker-doen-dinge wat die leerproses vir almal lekkerder en makliker maak.
Ek is ’n groot voorstander van intergenerasionele eredienste – eredienste waar daar binne een ruimte plek gemaak word vir jonk en oud – waar kinders nie net bedien word nie, maar geleentheid kry om te bedien én om deel van die totale bediening van die gemeente te wees. KidsXpress verstaan dit en Kersfees- en Paasfees-hande is nie hiervan ’n uitsondering nie. Hier is voorstelle vir ’n erediens-feesdiens, sowel as aktiwiteite vir ’n kleingroepbyeenkoms daarnaas.
’n CD met agt nuwe en ou bekende Kersliedere met PowerPoint wat saam met enige van KidsXpress se Kersboodskappe tydens ’n kinder- of familiediens gebruik kan word.
Illustrasies: Magriet Brink Is dit nie wonderlik dat die Kerstyd ons die verskoning gee om Jesus se geboorte en lewe te VIER nie! Daarom dan die kersles: ’n Partytjie wat by Jesus pas. Dit wil kinders wat van partytjies hou laat dink oor Jesus se partytjie: Kersfees. Ons gesels saam oor die dinge en mense wat vir Jesus belangrik is, terwyl ons beplan aan ’n partytjie, ’n manier van Kersfees vier, wat bo alles vir Jesus bly sal maak.
Outeur: Tania Schultz Wat sou die koerant opskrifte gesê het in die tyd toe Jesus gebore is? Lees berigte in die Palistina Pos oor besoekers uit die buitenste ruim, die opbloei van toerisme in Betlehem, 'n heerser wat klou aan sy kroon.
Op soek na die Ster van Kersfees neem kinders (en gesinne) op ’n soektog om tussen al die helder kersfeesliggies deur te ontdek wie die ware Ster van Kersfees is.